Die Heuwels Fantasties oor 'LED Liefde' en die lewe | Maroela Media
Dít alles is Die Heuwels Fantasties – 'n groep wat jy met groot gemak kilometers ver kan uitken; aan hulle kenmerkende styl, ja, maar ook aan hulle talent.
Dit sal egter 'n groot fout wees om die groep op sy baadjie te takseer.
Dié manne het al talle toekennings ingepalm, waaronder Samas en MK-pryse. Dan is daar natuurlik ook die temaliedjie vir Ballade vir 'n enkeling en liedjies soos "Klein tambotieboom" wat onlangs deur Laurika Rauch opgeneem is.
Nou is hulle terug met 'n nuwe album wat vroeg volgende jaar op winkelrakke sal wees. Die eerste enkelsnit daarvan, "LED liefde", is reeds uitgereik.
Die groep, wat hulle eie musiek skryf, vertel musiek behoort 'n boodskap oordra, en dis presies wat hul jongste enkelsnit doen. "Ons kom gewoonlik bymekaar en kyk wat daar uitkom. Die funksie van ons musiek is om met ander mense te kommunikeer en om ander te help om hulself te verstaan. Op die ou end is ons as mense baie dieselfde, en ons wil hê mense moet assosieer met ons musiek.
Sewe jaar is maar 'n kort tydperk in die musiekbedryf en daar volg nog baie musiek, vertel hulle. "Musiek is lekker. Ons speel wanneer ons op die verhoog is, en dis ons passie. Dis die wonderlikste ding in die wêreld.
"Liedjies is vir ons soos om foto's te neem van 'n spesifieke tydstip of gebeure. Ons musiek weerspieël baie van onsself – en dis dieselfde met dié album. Ons lewe deur ons musiek en probeer met musiek dinge rondom ons verstaan."
Die groep beplan om vroeg volgende jaar met die nuwe album te toer. "Ons wil die 'gate' in die kleiner dorpies besoek. Hierdie keer gaan ons lekker partytje hou met die album."
Vir meer inligting, besoek Die Heuwels Fantasties op Facebook.
Laai ook "LED liefde" op iTunes af.
o my…. hulle is cool…..sing kan hulle……daardie song van hulle 'Ballade vir 'n enkeling' ek luister hom oor en oor en oor en oor, so mooi song…… sterkte vorentoe met julle musiek ouens….